D'Arcy Carden

D'Arcy Beth Carden (Darsy Beth Erokan)  — amerikalik aktrisa va qiziqchi. U "NBC" telekanalining "The Good Place" (2016—2020) sitkomi (komediya janri)dagi Janet roli bilan mashhur boʻlgan. U komediya serialidagi "Primetime Emmy Award" mukofotiga nomzod boʻlgan. U, shuningdek, "HBO"ning "Barry" (2018-yildan hozirgi kungacha) komediya serialida Natalie Greer rolini oʻynab kelmoqda.

Carden oʻz karyerasini "Upright Citizens Brigade" teatrida improvizatsiya turidagi komediyasini ijro etish bilan boshlagan. U bir nechta teleseriallarda, jumladan, "Inside Amy Shumer" (2015), "Broad City" (2014—2019), "Crazy Ex-Girlfriend" (2016) va "Veep" (2017) kabi seriallarda rol oʻynadi. Shuningdek u "Other People"(2016), Let it Snow (2019) va "Bombshell "(2019) kabi koʻplab filmlarda suratga tushgan.

Yoshlik yillari 
Darsy Beth Erokan Kaliforniyaning Danvil shahrida tugʻilib oʻsgan. Uning otasi Dennis William Mustafo Erokan Turkiyaning Istanbul shahridan boʻlib, bolaligida Kaliforniyaga koʻchib kelgan. U "MicroTimes" va "Bay Area" kabi mahalliy jamoat teatrida faoliyat yuritdi. U musiqa jurnali "BAM" asos soldi. Uning Miranda va Lany ismli ikkita singlisi va bitta ukasi Will bor. U oʻrta maktabda oʻqib yurganida "The Smashing Pumpkins" guruhining D'arsy Wretzkyga taqlid qilib oʻz ismining imlosiga apostrof qoʻshgan.

1998-yilda u "San-Ramon Valley" oʻrta maktabini tugatdi va keyinchalik "Janubiy Oregon" universitetida tasviriy san'at yoʻnalishi boʻyicha bakalavr diplomini oldi.

Faoliyati 

Kollejni tugatgach, Carden Nyu-York shahriga koʻchib oʻtdi. U "Venus Rising" musiqiy-komediya kompaniyasiga ishladi va 2001-yilda u San-Fransiskoda yashovchi doʻstlari haqidagi Seven Hearts musiqiy filmida ishtirok etdi. Keyingi yili u bayram shousida rol oʻynadi. Undagi bosh qahramon, oilasi yangi yil ruhini saqlab qolishdan koʻra, uning xudbin singlisining toʻyidagi tashvishlarga berilib ketganidan xafa boʻldi. U rejissor va produser sifatida ham ishlagan. Aktyorlik karyerasini davom ettirishning boshida Karden "Bill Hader" uchun enaga boʻlib ishlagan.

Bir doʻsti Cardenni "Upright Citizens Brigade" teatrida (UCBda) improvizatsiya qiluvchi komediya shousiga taklif qildi. Cardenga shou juda yoqdi va u maxsus darslarga yozildi va guruh bilan rivojlanishda davom etdi. U 2004-yilda UCB bilan ish boshlagan va keyinchalik UCB Touring kompaniyasi bilan gastrollarda boʻlgan. 2010-yilga kelib, u Nyu-Yorkdagi sayohat avtobuslarida namoyish etilgan "The Ride" interaktiv shousining aktyorlar a'zosi boʻlganida, turmush qurganida olgan "Carden" familiyasini faoliyatida ishlatgan. 2013-yilda Carden “Terrible Babysitters" (Dahshatli enagalar) filmida suratga tushdi va oʻz rolini oʻynadi.

Carden UCB bitiruvchilari boʻlgan Ilana Glazer va Abbi Jacobson tomonidan yaratilgan "Comedy Central"ning "Broad City"(Keng shahar - 2014—2019-yillar) serialida Gemma rolini oʻynagan. Carden shuningdek,  "Inside Amy Shumer" (2015), "Crazy Ex-Girlfriend" (2016) va "Veep" (2017) komediya seriallarida rollarida ishtirok etgan. "ISteve"(2013) parodiya filmi va "To Do List"( 2013) romantik komediyasidagi kichik rollardan soʻng, u mashhur "Other People"(Boshqa odamlar (2016)) komediya-drama filmida Jessica rolini ijro etdi.

2016-yilda Carden jonli teleefirlarda virtual yordamchi Janet sifatida rol oʻynay boshladi. NBCning komediya seriyasi boʻlgan "The Good Place"(Yaxshi joy) rol oʻynagan. Seriyaldagi ijrosi uchun u tanqidlarga uchradi va hattoki nominatsiyalarga sazovor boʻldi. "Primetime Emmy Award" mukofotida komediya seriyasidagi eng yaxshi ikkinchi darajali aktrisa sifatida taqdirlandi.

2018-yildan beri Carden Hader bosh rolini oʻynagan "HBO" qora komediya seriali "Barry"da Natalie Greer rolini takrorladi. 2018 va 2019-yillarda aktyor hamkasblari bilan birgalikda "Screen Actors Guild Award"ga nomzod boʻlgan.

2019-yilda u "Greener Grass"(Yashil oʻt) komediya filmida, "Let it Snow" (Qor tushsin) romantik komediya filmida va "Bombshell " drama filmida rollar ijro etgan. U, shuningdek, Netflix komediya seriyali hisoblangan "Bonding" va "Adult Swim" animatsion komediya serialida qatnashgan.

2020-yilda Karden "Quibi"ning sirli-komediya seriyali "Mapleworth Murders"da rol ijro etib kelmoqda.

Shaxsiy hayoti 
Carden produser Jason Grantni doʻstlari bilan Disneylendga sayohati paytida uchratdi. Ular 2010-yil 31-iyulda turmush qurishdi. 2013-yilda er-xotin Nyu-Yorkdan Los-Anjelesga koʻchib oʻtishdi.

Filmografiyasi

Film

Television

Veb-seriya

Mukofotlar va nominatsiyalar

Manbalar

Havolalar 

 
 
 

Amerikalik televideniye aktrisalari
Yashayotgan insonlar
1980-yilda tugʻilganlar
Amerikalik aktrisalar